钦定古今图书集成/明伦汇编/闺媛典/第027卷 > 皇清 > 方立礼妻洪氏
## 钦定古今图书集成/明伦汇编/闺媛典/第027卷 > 皇清 > 方立礼妻洪氏

按《扬州府志》：“洪氏，歙人，移居江都，适方立礼。立礼笃于事亲，氏族豪盛，归立礼事继姑汪氏。汪有己生子，媳于氏弗爱也，凌虐备至，氏怡然承顺久之，汪感动，遂相好无间言。抚育长叔两姒，子女皆成人。诲诸子及孙，严慈交至。立礼没，氏哀恸不欲生，十馀年笑未尝见，齿泪常盈睫，一目遂枯。”